***«Ұлы дала мұрагерлері» форумы өткізілді***

 *«Назарбаев Зияткерлік мектебінің» тәжірибесін трансляциялау мәселелері бойынша мектептер арасында білім беру байланысын кеңейту және тереңдету мақсатында ағымдағы жылдың 3-4 маусым күндері Жезқазған қаласында «Ұлы дала мұрагерлері» форумы өтті.*

*Жұмысқа Жезқазған, Сәтбаев, Қаражал қалаларының, Ұлытау, Жаңаарқа аудандарының мектептерінің оқушылары мен педагогтері, сонымен қатар педагогикалық еңбек ардагерлері мен ата-аналар қауымдастығы қатысты.*

*Форум барысында мектепті қалыптастыру мен дамыту және НЗМ тәжірибесін есепке ала отырып, Жезқазған аймағының әр мектебінде тәрбие мен оқыту нәтижелерінің тәжирибелік-бағыт берушілігін күшейту үрдісіне жан-жақты көмек көрсетілді.*

*НЗМ негізгі жобалық бағыттары бойынша барлығы 11 алаң ұсынылды:*

* *«Флеш-моб» жобасы;*
* *«Шеберлер қаласы» жобасы;*
* *«Bookkrossing» жобасы;*
* *«Денсаулық күні» жобасы;*
* *«Тed-х» жобасы;*
* *«Қоғамға қызмет етемін» жобасы;*
* *«100 күйдің тарихы» жобасы;*
* *«Қазақтың 100 әні» жобасы;*
* *«100 кітап» жобасы;*
* *«Туған елге тағзым» жобасы;*
* *«Әлеуметтік практикалар» жобасы - «2 апта ауылда», «10 күн ата-аналар жұмысында» және т.б..*

*Форум қатысушылары өз алғыстарын білдіріп, «Ұлы дала мұрагерлері» форумының олар үшін үлкен тәжірибелік маңызы бар екендігін айтты.*

*Форумға Жезқазған аймағынан барлығы 3000 оқушы мен 1000 педагог қатысты.*